Alberto García

Alberto García Fernández () er ein spansk tidlegare mellom- og langdistanseløpar frå Madrid. Han vart i 2002 europameister på 5 000 meter.

García deltok i Sydney-OL 2000 på 5 000 meter, utan å ta seg vidare frå forsøket. Sommaren 2001 fekk han notert livsbeste 13.02,5 i eit stemne i Roma, og nokre veker seinare vart han nummer 4 på distansen under verdsmeisterskapen i Edmonton. Våren 2002 vann han 3 000-meteren ved hall-EM i Wien. Seinsommaren same året sprang i mål til gullmedalje på 5 000 meter ved europameisterskapen i München. I hall-VM 2003 enda han på andreplass på 3 000 meter. Like etter vart han utestengt i 2 år for bruk av dopingmidlar.

Han var tilbake på friidrettsbana i 2005. Korkje ved Friidretts-VM 2005, ei heller Sommar-OL 2008 makta han ta seg vidare frå forsøka. Derimot tok han ein individuell sølvmedalje i Terrengløps-EM 2005 i Tilburg, og han var med i det spanske mannskapet som tok gull i Terrengløps-EM 2007 i  spanske Toro.

Doping
29. mars 2003 testa García positivt på bruk av Erytropoietin og vart dømd til 2 års utestenging frå idretten.

Kjelder
World Athletics

Denne artikkelen bygger på «Alberto García (runner)» frå ,  den 16. august 2023.  

Kategori:Spanske langdistanseløparar
Kategori:Europameistrar i friidrett for Spania
Kategori:Spanske deltakarar under sommar-OL 2000
Kategori:Friidrettsutøvarar under sommar-OL 2000
Kategori:Spanske deltakarar under sommar-OL 2008
Kategori:Friidrettsutøvarar under sommar-OL 2008
Kategori:Dopingsaker i friidrett